### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Orientering om Abelone Mathiesen.
Det seneste kvartal er der arbejdet med overordnede projekter, herunder afslutning af projekt "Multietniske landsbyer" og igangsætning af projekterne "Grønne klimahandleplaner" og "Hver By Tæller".
Derudover er der indsatser omkring Lokale Udviklingsplaner(LUP), lokale projekter, fundraising, netværksgrupper og planlægning af hhv. Kommunens landdistriktskonference den 18. april i Toftlund og Kommunens foreningsdag - i år om rekruttering af frivillige den 30. april. Uddybende notat omkring indsatsen samt Høstrapporten vedr. Multietniske Landsbyer vedhæftes.

Orientering om henvendelse fra Danske Forsamlingshuse
Den 20.februar 2024 modtog forvaltningen en henvendelse fra formanden for Danske Forsamlingshuse/Sønderjylland med en orientering om, at der er planlagt et årsmøde for forsamlingshuse i Tønder, Haderslev og Vejen, hvor foreningen ønsker at invitere relevante interessenter og politikere til en drøftelse af fremtidens anvendelse af Forsamlingshuse.

Der er afholdt et tilsvarende møde i [adresse]. Et møde hvor forsamlingshusenes frivillige kan møde politikere og kommunale medarbejdere for at drøfte hvordan man kan samarbejde mere.

I henvendelsen blev der forelagt et ønske fra forsamlingshusene om at være mere aktive i landdistrikterne. Der er fra foreningen en erkendelse af færre brugere og der er et ønske om at skabe en ny fortælling om Danske Forsamlingshuse. Klima-, Vækst-, og Udviklingsudvalget kan i forlængelse af henvendelsen forvente en invitation til et møde medio maj. Udvalget opfordres derfor til, forud for invitationen at drøfte holdningen til en eventuel støtte til forsamlingshusene.

Forvaltningen har undersøgt andre kommuners håndtering af Forsamlingshuse og ud af en henvendelse til 17 landkommuner, har pt. 8 svaret og generelt er der en minimal driftsstøtte til forsamlingshuse, dog et stort fokus på samarbejde og mulighed for at forsamlingshuse ligestilles med andre kulturaktører. (se evt. bilag)

Orientering om Temadag for Rasmus Jessen under "Vores Klimahandleplan"

Mandag den 29. april afholder Forvaltningen temadag i tidsrummet 12:00-17:00 for arbejdsgruppen under landbrugssporet i Vores Klimahandleplan.
Emnet er Ruth Larsen landbrug.

Det internationale konsulentfirma Boston Consulting Group har netop udgivet en rapport, som tegner et positivt billede af mulighederne for at drive landbrug efter de regenerative principper på en økonomisk rentabel måde. Rapportens forfatter kommer og præsenterer resultater på temadagen. Yderligere kommer en professor fra Roskilde Universitetscenter, som har forsket i vanskelighederne ved omstilling af landbrugssektoren. Endelig forventes det, at Gråsten Landbrugsskole deltager og fortæller om skolens uddannelse af landmænd og de regenerative principper.

Ud over den faste arbejdsgruppe forventes det, at invitere bredt blandt landmænd og andre interesserede.

Orientering om behandling af Vedvarende Energi ansøgninger

Vedhæftet er vejledende samlet tidsplan (Samlet tidsplan 03\_04\_2024)

Vedhæftet er et samlet projektnotat (Samlet projektnotat 03\_04\_2024)

### Indstilling Kommunaldirektøren indstiller,

|  |  |
| --- | --- |
| at | orienteringen tages til efterretning |

### Beslutning

Orienteringen taget til efterretning.